CELEX: 32015R2064
Language: hu
Date: 2015-11-17 00:00:00
Title: A Bizottság (EU) 2015/2064 végrehajtási rendelete (2015. november 17.) a Közösségi Vámkódex létrehozásáról szóló 2913/92/EGK tanácsi rendelet végrehajtására vonatkozó rendelkezések megállapításáról szóló 2454/93/EGK rendeletnek a vámfelügyelet mellett feldolgozni kívánt szolárüveg tekintetében történő módosításáról (EGT-vonatkozású szöveg)

18.11.2015   
            
            
               HU
            
            
               Az Európai Unió Hivatalos Lapja
            
            
               L 301/12
            
         A BIZOTTSÁG (EU) 2015/2064 VÉGREHAJTÁSI RENDELETE
   (2015. november 17.)
   a Közösségi Vámkódex létrehozásáról szóló 2913/92/EGK tanácsi rendelet végrehajtására vonatkozó rendelkezések megállapításáról szóló 2454/93/EGK rendeletnek a vámfelügyelet mellett feldolgozni kívánt szolárüveg tekintetében történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a Közösségi Vámkódex létrehozásáról szóló, 1992. október 12-i 2913/92/EGK tanácsi rendeletre (1) és különösen annak 247. cikkére,
   mivel:
   
               (1)
            
            
               A 2454/93/EGK bizottsági rendelet (2) lehetőséget biztosít arra, hogy egyes árukat vámfelügyelet melletti feldolgozással dolgozzanak fel, a 2913/92/EGK rendelet 133. cikkének e) pontjában említett gazdasági feltételek vizsgálata nélkül. Az említett áruk esetében úgy tekinthető, hogy a 2454/93/EGK rendelet 552. cikkének megfelelően teljesülnek a gazdasági feltételek. A szóban forgó árukat a 2454/93/EGK rendelet 76. mellékletének A. része tartalmazza.
            
         
               (2)
            
            
               A 2454/93/EGK rendelet 76. melléklete A. részének 11. sorszáma egyes olyan alkatrészeket, részeket, szelvényeket és anyagokat sorol fel, amelyek informatikai termékekké dolgozhatók fel.
            
         
               (3)
            
            
               A szolárüveg vámfelügyelet melletti feldolgozással fotovoltaikus panellé dolgozható fel. A 2454/93/EGK rendelet 76. melléklete A. részének 11. sorszáma kiterjed a feldolgozási műveletre.
            
         
               (4)
            
            
               A Kínai Népköztársaságból származó, vámfelügyelet melletti feldolgozás alá helyezni kívánt szolárüveg, szabad forgalomba bocsátásra történő bejelentés esetén a 470/2014/EU bizottsági végrehajtási rendelet (3) értelmében végleges dömpingellenes vám, illetve a 471/2014/EU bizottsági végrehajtási rendelet (4) értelmében végleges kiegyenlítő vám hatálya alá tartozik.
            
         
               (5)
            
            
               A Kínai Népköztársaságból származó szolárüveg vámfelügyelet melletti feldolgozása hátrányosan befolyásolhatná az uniós szolárüveg-gyártók alapvető érdekeit. Ezért a vámfelügyelet melletti feldolgozás alkalmazását kizárólag azt követően szabad lehetővé tenni, hogy a Vámkódexbizottság a 2454/93/EGK rendelet 552. cikkének (2) bekezdése szerint megvizsgálta a gazdasági feltételeket, és megállapította az említett feltételek teljesülését.
            
         
               (6)
            
            
               A 2454/93/EGK rendeletet ezért ennek megfelelően módosítani kell.
            
         
               (7)
            
            
               Az e rendeletben előírt intézkedések összhangban vannak a Vámkódexbizottság véleményével,
            
         ELFOGADTA EZT A RENDELETET:
   1. cikk
   A 2454/93/EGK rendelet 76. melléklete A. részének 11. sorszáma esetében az 1. oszlop szövegének helyébe a következő szöveg lép:
   
      „Bármilyen elektronikus alkatrész, rész, szerelvény (a szerelvények elemeit is beleértve) vagy anyagok (beleértve a nem elektronikus anyagokat is), amelyek meghatározóak a végtermék elektronikus munkateljesítménye szempontjából, a szolárüveg kivételével, amely szabad forgalomba bocsátásra történő bejelentés esetén ideiglenes vagy végleges dömpingellenes vám, illetve ideiglenes vagy végleges kiegyenlítő vám hatálya alá tarozik.”
   
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2015. november 17-én.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 302., 1992.10.19., 1. o.
   
   
      (2)  A Bizottság 1993. július 2-i 2454/93/EGK rendelete a Közösségi Vámkódex létrehozásáról szóló 2913/92/EGK tanácsi rendelet végrehajtására vonatkozó rendelkezések megállapításáról (HL L 253., 1993.10.11., 1. o.).
   
      (3)  A Bizottság 2014. május 13-i 470/2014/EU végrehajtási rendelete a Kínai Népköztársaságból származó szolárüveg behozatalára vonatkozó végleges dömpingellenes vám kivetéséről és a kivetett ideiglenes vám végleges beszedéséről (HL L 142., 2014.5.14., 1. o.).
   
      (4)  A Bizottság 2014. május 13-i 471/2014/EU végrehajtási rendelete a Kínai Népköztársaságból származó szolárüveg behozatalára vonatkozó végleges kiegyenlítő vám kivetéséről (HL L 142., 2014.5.14., 23. o.).